PIB Headquarters
पीआईबी का कोविड-19 पर दैनिक बुलेटिन

- भारत में कुल सक्रिय मामलों की संख्या महत्वपूर्ण रूप से घटकर आज 3.63 लाख  हुई
- पिछले 24 घंटों के दौरान 37,528 मरीज ठीक हुए, इसी अवधि के दौरान दैनिक नये मामलों की संख्या 29,398 रही
- संक्रमण से मुक्त, होने की दर बढ़कर 94.84 प्रतिशत
- पिछले 24 घंटों में 414 मरीजों की मौत दर्ज
#Unite2FightCorona
#IndiaFightsCorona
भारत ने ऐतिहासिक उपलब्धि हासिल की: 146 दिनों के बाद सक्रिय मामलों की संख्या घटकर 3.63 लाख हुई, 30,000 से कम दैनिक नये मामले दर्ज हुए
भारत में कुल सक्रिय मामलों की संख्या महत्वपूर्ण रूप से घटकर आज 3.63 लाख  हो गई। 146 दिनों के बाद यह सबसे कम संख्या है। 18 जुलाई को कुल सक्रिय मामलों की संख्या 3,58,692 थी। देश में सक्रिय मामलों की संख्या में गिरावट का रुख जारी है। भारत में वर्तमान सक्रिय मामले देश के कुल पॉजिटिव मामलों के केवल 3.71 प्रतिशत हैं। पिछले 24 घंटों के दौरान 37,528 मरीज ठीक हुए हैं और उन्हें अस्प्ताल से छुट्टी दी गई है। इससे कुल सक्रिय मामलों की संख्या में 8,544 की गिरावट आई है। देश में पिछले 24 घंटों के दौरान 30,000 से भी कम दैनिक नये मामले सामने आए हैं। पिछले 24 घंटे में दैनिक नये मामलों की संख्या 29,398 रही है। कुल ठीक हुए मरीजों की संख्या अब लगभग 93 लाख  हो गई है। ठीक हुए रोगियों और सक्रिय मामलों के बीच अंतर लगातार बढ़ रहा है। आज यह बढ़कर 89 लाख से अधिक हो गया है। वर्तमान में यह संख्या 89,27,085 हो गई है। नये मामलों की तुलना में नई रिकवरी अधिक होने से आज रिकवरी दर बढ़कर 94.84 प्रतिशत हो गई है। 79.90 प्रतिशत नये ठीक हुए मरीज दस राज्यों/केन्द्रशासित प्रदेशों से हैं। कर्नाटक में एक दिन में सबसे अधिक संख्या में मरीज ठीक हुए हैं। राज्य में 5076 नये मरीज ठीक हुए हैं। महाराष्ट्र में ठीक हुए नये मरीजों की संख्या 5068 और केरल में 4847 रही है। ये आंकड़े पिछले एक सप्ताह में औसत दैनिक ठीक हुए मरीजों के मामले दर्शाते हैं। महाराष्ट्र में सबसे अधिक 6703 औसतन दैनिक मरीज ठीक हुए हैं। इसके बाद केरल और दिल्ली में क्रमश: 5173 और 4362 रोगी स्वस्थ हुए हैं। 72.39 प्रतिशत नये मामले दस राज्यों/केन्द्र शासित प्रदेशों के हैं। केरल में सबसे अधिक दैनिक नये मामले दर्ज हुए हैं। यहां 4,470 दैनिक नये मामलों का पता चला है। इसके बाद महाराष्ट्र में 3,824 नये मामले सामने आए। पिछले 24 घंटों में 414 मरीजों की मौत होने का पता चला है। 79.95 प्रतिशत मौत के नये मामले दस राज्यों /केन्द्रशासित प्रदेशों से हैं। महाराष्ट्र में सबसे अधिक  मरीजों की मौत हुई है। दिल्ली और पश्चिम बंगाल में क्रमश: 61 और 49 दैनिक मौत मामले दर्ज हुए हैं।
ज्यादा जानकारी के लिए पढ़ें
डॉ. हर्षवर्धन ने दक्षिण एशिया के टीकाकरण के विषय पर विश्व बैंक की अंतर मंत्रालयी बैठक को संबोधित किया
केंद्रीय स्वास्थ्य एवं परिवार कल्याण मंत्री डॉ. हर्षवर्धन ने विश्व बैंक द्वारा कोविड-19 के खिलाफ दक्षिण एशिया के टीकाकरण के विषय परआयोजित अंतर मंत्रालयी बैठक को आज यहां वीडियो कॉन्फ्रेंस के जरिए संबोधित किया।
डॉ. हर्षवर्धन ने भारत में कोविड-19 को लेकर अग्र सक्रिय, पूर्वनिर्धारित, वर्गीकृत, सरकार एवं समाज के रवैये का एक विस्तृत सारांश प्रस्तुत करते हुए कहा, “कारगर योजना और रणनीतिक प्रबंधन के कारण भारत अपने कोविड-19 संक्रमण के मामलों को प्रति 10 दस लाख की आबादी पर 7,078 मामले तक सीमित करने में सफल रहा जबकि वैश्विक औसत 8,883 है। भारत में कोविड से मृत्य दर 1.45% है जबकि वैश्विक औसत 2.29% है।
इसके बाद उन्होंने कोविडटीकाकरण को कारगर बनाने के लिए पेशेवरों के एक अनुभवी और विशाल नेटवर्क की उपस्थिति के साथ भारत की टीका वितरण विशेषज्ञता, उत्पादन और भंडारण क्षमता की जानकारी दी।उन्होंने कहा, "भारत के विश्व स्तरीय शोध संस्थानों ने कोविड-19 के खिलाफ अभियान को गति दी है और इस समय टीके के उत्पादन, वितरण और टीका लगाने के लिए क्षमता निर्माण की सुविधा पर काम कर रहे हैं। 260 टीका उम्मीदवारवैश्विक स्तर पर विकास के विभिन्न चरणों में हैं। इनमें से आठ का निर्माण भारत में किया जाना हैजिनमें तीन स्वदेशी टीके भी शामिल हैं। हमने ब्रिटेन की ऑक्सफोर्ड यूनिवर्सिटीऔर अमेरिकी की थॉमस जेफरसन यूनिवर्सिटीजैसे अंतर्राष्ट्रीय भागीदारोंकी मदद का भारतीय इकाइयों, सार्वजनिक संस्थाओं और निजी दोनों, के साथ टीके के अनुसंधान के लिए लाभ उठाया है।"
ज्यादा जानकारी के लिए पढ़ें
भारत-उज्बेकिस्तान आभासी शिखर सम्मेलन के दौरान प्रधानमंत्री की प्रारंभिक टिप्पणी
ज्यादा जानकारी के लिए पढ़ें
आवासन एवं शहरी कार्य मंत्रालय ने पीएम-स्वनिधि लाभार्थियों का सामाजिक-आर्थिक प्रोफाइल बनाने का शुभारंभ किया
आवासनएवं शहरी कार्य मंत्रालय में सचिव श्री दुर्गा शंकर मिश्राने आज पीएम-स्वनिधियोजना के अतिरिक्त घटक के रूप में पीएम-स्वनिधि के लाभार्थियों और उनके परिवारों की सामाजिक-आर्थिक प्रोफाइल बनाने के कार्यक्रम का शुभारंभ किया। इस अवसर पर विभिन्न केंद्रीय मंत्रालयों के प्रतिनिधि और राज्य अधिकारी भी उपस्थिति थे। इस कार्यक्रम के तहत प्रत्येक पीएम-स्वनिधि लाभार्थी और उसके परिवार के सदस्यों की पूरी प्रोफाइल तैयार की जाएगी। प्रोफाइल के आंकड़ों के आधार पर विभिन्न पात्र केंद्रीय योजनाओं के लाभ उनके समग्र सामाजिक-आर्थिक उत्थान के लिए प्रदान किए जाएंगे।
ज्यादा जानकारी के लिए पढ़ें
भारतीय रेलवे ने अस्पताल प्रबंधन सूचना प्रणाली परीक्षण परियोजना शुरू की
भारतीय रेलवे ने अपने कर्मचारियों की भलाई के लिए प्राथमिकता के तौर पर एक और बड़ी आईटी पहल शुरू की है। नई प्रणाली स्वास्थ्य सेवाओं की गुणवत्ता में सुधार लाएगी और पारदर्शी तरीके से संसाधनों के उपयोग में सहायता करेगी। अस्पतालों में मरीजों के प्रतीक्षा समय को कम-से-कम करेगा और हर समय डॉक्टरों की टीम को मेडिकल रिकॉर्ड उपलब्ध कराएगा। डॉ. नंदा ने भारतीय रेलवे में विशिष्ट चिकित्सा पहचान  का शुभारंभ करने और आईटी की नई पहल एचएमआईएस में अग्रणी योगदान के लिए दक्षिण मध्य रेलवे के प्रयासों की सराहना की।
ज्यादा जानकारी के लिए पढ़ें
ई-अदालत परियोजना के तहत 2992 अदालतों को तीव्र गति वाइड एरिया नेटवर्क  से जोड़ने के लक्ष्य के बरक्स देश भर में 2927 अदालत परिसरों को नेटवर्क से जोड़ा गया
ई-अदालत परियोजना के तहत देश भर के लगभग 2927 अदालत परिसरों को अभी तक तीव्र गति वाले वाइड एरिया नेटवर्क  से जोड़ा जा चुका है। परियोजना के तहत 2992 अदालत परिसरों को तीव्र गति डब्ल्यूएएन से जोड़े जाने का लक्ष्य रखा गया था, जिसका 97.86 प्रतिशत हासिल किया जा चुका है। विधि विभाग बीएसएनएल के साथ मिलकर शेष अदालत परिसरों को भी संपर्क मुहैया कराने के काम में संलग्न है। ई-अदालत परियोजना के तहत विधि विभाग ने विश्व के एक सबसे बड़े डिजिटल नेटवर्क को स्थापित करने की परिकल्पना की थी और इसके लिए सर्वोच्च न्यायालय की ई-समिति के साथ मिलकर देश भर के 2992 अदालत परिसरों को तीव्र गति वाले वाइड एरिया नेटवर्क  से जोड़ने का लक्ष्य रखा गया था। इन अदालत परिसरों को ऑप्टिक फाइबर केबल , रेडियो फ्रीक्वेंसी , वैरी स्मॉल अपरचर टर्मिनल  इत्यादि से जोड़ा जाना था।
ज्यादा जानकारी के लिए पढ़ें
उपभोक्ता विवादों के सरल और शीघ्र निवारण के लिए उपभोक्ता मामले विभाग ने विभिन्न कदम उठाए
विभाग को शिकायत मिली थी कि बाजार में बिकने वाले शहद के ज्यादातर ब्रांड्स में मीठी चाशनी की मिलावट की जाती है। यह गंभीर मामला है क्योंकि कोविड-19 के मुश्किल समय में यह हमारे स्वास्थ्य से समझौता होगा और इससे कोविड-19 का खतरा भी बढ़ता है। विभाग ने केंद्रीय उपभोक्ता संरक्षण प्राधिकरण  को इस मामले की जांच का आदेश दिया था। सीसीपीए ने उपभोक्ता संरक्षण अधिनियम 2019 की धारा 19 के अनुसार, प्रारंभिक जांच के बाद, इस मामले को उचित कार्रवाई के लिए खाद्य नियामक एफएसएसएआई को सौंप दिया है। सीसीपीए ने अधिनियम की धारा 10 में उल्लिखित उचित कार्रवाई के लिए मामले की जांच में सहयोग की पेशकश की। विभाग उपभोक्ता मामलों को गंभीरता से लेता है। हाल ही में, एक मोबाइल फोन सेवा केंद्र द्वारा फोन बदलने से मना करने पर रोहिणी मॉल में एक व्यक्ति द्वारा खुद को आग लगाकर जलने से घायल होने की घटना के बाद विभाग ने यह मामला मोबाइल कंपनी के समक्ष उठाया।
ज्यादा जानकारी के लिए पढ़ें
पीआईबी के स्थानीय कार्यालयों से प्राप्त जानकारी
- महाराष्ट्र: महाराष्ट्र में गुरुवार को 3,824 मामलों को मिलाकर राज्य में कोविड के मामलों की संख्या 18,68,172 पर पहुंच गई है। मुंबई में पिछले 24 घंटों में कोविड-19 के 798 नए मामले दर्ज किए गए हैं, जिसमें संक्रमित लोगों की कुल संख्या 2,88,696 हो गई है। शहर में 13 मौतें भी हुई हैं, जिससे मौतों का कुल आंकड़ा लगभग 11,000 के पास पहुंच गया हैं। वर्तमान में विभिन्न अस्पतालों में 11943 सक्रिय रोगियों का इलाज चल रहा है।
- गुजरात: गुजरात में पिछले 24 घंटों के दौरान 1270 नए कोरोना मामले दर्ज किए गए। अहमदाबाद से अधिकतम 278 नए मामले सामने आए, जबकि सूरत में 196 नए मामले दर्ज किए गए। वर्तमान में राज्य में कुल सक्रिय मामले 13820 हैं, जिनमें से 72 मरीज वेंटिलेटर पर हैं। कल 12 मरीजों की मौत के साथ राज्य में कोविड-19 से मरने वालों की संख्या 4135 हो गई है। इस बीच, अहमदाबाद नगर निगम ने नए मामलों का पता लगाने के बाद एक वृद्धाश्रम सहित माइक्रो कंट्रक्शन ज़ोन में दो और नए क्षेत्र जोड़े हैं।
- राजस्थान: राजस्थान में, कोविड के नए मामलों में कमी आ रही है। राज्य में सक्रिय मामलों की संख्या घटकर 19 हजार रह गई है। जयपुर और जोधपुर शहरों में भी नए मामलों की संख्या में कमी आई है। इस महीने के पहले दस दिनों में, राज्य में संक्रमण के लगभग 19,000 नए मामले सामने आए हैं, जबकि ठीक होने वाले लोगों की संख्या 28,500 के करीब रही। इस अवधि के दौरान, राजधानी जयपुर में प्रतिदिन औसतन 500 नए मामले सामने आए, जबकि जोधपुर में नए संक्रमणों की संख्या औसत 225 थी। अन्य जिलों में भी संक्रमण के नए मामलों की संख्या तेजी से घट रही है। इस बीच, मुख्यमंत्री अशोक गहलोत ने अधिकारियों को राज्य में संक्रमण की प्रभावी रोकथाम के लिए जांच का दायरा बढ़ाने के निर्देश दिए हैं।
- मध्य प्रदेश: मध्य प्रदेश में गुरुवार को 1,319 नए कोविड-19 मामले दर्ज किए गए, इससे राज्य में संक्रमण के मामलों की गिनती 2,19,893 तक पहुंच गई है। संक्रमण से सात और लोगों की मौत के साथ, मरने वालों की संख्या 3,373 हो गई है। कुल 1,307 रोगियों को अस्पतालों से छुट्टी दी गई है, जिससे ठीक होने वालों की संख्या 2,03,294 हो गई है। 1,319 नए मामलों में से, इंदौर में 456 और भोपाल में 296 मामले शामिल हैं। इंदौर जिले में मामलों की संख्या 47,427 हो गई है, जिसमें 799 मौतें शामिल हैं, जबकि भोपाल में 537 मरीजों की मृत्यु के साथ कुल मामले 35,137 थे। इंदौर में अब 5,175 सक्रिय मामले हैं, जबकि भोपाल के लिए यह आंकड़ा 3,143 है।
- छत्तीसगढ़: छत्तीसगढ़ में गुरुवार को 1,518 नए कोविड -19 मामले सामने आए और 16 लोगों की मौत हुई, जिससे राज्य में कुल मामलों की संख्या बढ कर 2,52,638 हो गई है और मरने वालों की संख्या 3,054 हो गई है। राज्य में ठीक होने वालों की संख्या 2,30,238 तक पहुंच गई। 177 लोगों को अस्पतालों से छुट्टी दे दी गई है जबकि 1,682 अन्य लोगों ने दिन के दौरान अपने घर में आइसोलेशन की अवधि पूरी कर ली है। राज्य में 19,346 सक्रिय मामले हैं। रायपुर जिले में गुरुवार को 210 नए मामले दर्ज किए गए, इससे राज्य में मामलों की कुल गिनती 48,457 हो गई है, जिसमें 682 मौतें शामिल हैं। राज्य के कोरबा जिले में 137, बिलासपुर में 127, राजनांदगांव में 102 और दुर्ग में 101 नए मामले दर्ज किए गए।
- गोवा: गुरुवार को गोवा में कोई कोविड से कोई मौत दर्ज नहीं हुई। लगभग 95 व्यक्तियों कोरोनावायरस से पॉजिटिव पाए गए, जबकि 159 मरीज गुरुवार को गोवा में संक्रमण से मुक्त हुए। नवीनतम मामलों को जोड़ने के साथ, तटीय राज्य में कोविड-19 मामलों की संख्या बढ़कर 49,131 हो गई। राज्य में कोविड से मरने वालों की कुल संख्या 703 है। संक्रमण से अब तक 47,215 मरीज ठीक हो चुके हैं। राज्य अब 1,213 सक्रिय मामले है।
- असम: असम में कल, कोविड-19 से 140 और लोग संक्रमित पाए गए और 165 रोगियों को छुट्टी मिली। राज्य में कुल मामले 214305 हो गए हैं, जबकि डिस्चार्ज ममलों की संख्या 209787, सक्रिय मामलों की संख्या 3516 और कुल मौतों की संख्या 999 हैं।
- केरल: राज्य की स्वास्थ्य मंत्री के.के. शैलजा ने जानकारी दी है कि सूडान में सेवा करके लौटे एक सैनिक को 'मलेरिया की एक नई जीन, प्लास्मोडियम ओवल, का पता चला है। उस सैनिक का कन्नूर के एक अस्पताल में इलाज चल रहा है। मंत्री ने कहा कि समय पर निवारक उपायों से बीमारी के प्रसार को नियंत्रित किया जा सकता है। इस बीच, केरल में कल कोविड के 4470 नए मामले दर्ज किये गए। राज्य में कोविड से होने वाली मौतो का आंकड़ा 2533 तक पहुंच गया है।
- तमिलनाडु: तमिलनाडु में सबसे पहले कोविड वैक्सीन पाने वाले पांच लाख लोग, इसके लिये 2,800 वैक्सीन केंद्र स्थापित किए जा रहे हैं। तमिलनाडु में 51 गोदामों की पहचान करके अग्रिम टीकाकरण योजना तैयार की जा रही है। इसमें किसी भी समय कोविड -19 वैक्सीन की 2.5 करोड़ खुराक जमा करने की क्षमता होगी। राज्य में गुरुवार को कोविड -19 के 1,302 रोगियों को छुट्टी दी गई, और 1,220 नए मामले दर्ज हुए, राज्य में मामलों की कुल संख्या 7,95,240 हो गई है। राज्य में सक्रिय मामले बुधवार को 10,491 से घटकर 10,392 रह गए हैं।
- कर्नाटक: बेलगावी में कोविड-19 के वैक्सीन परीक्षणों का तीसरा चरण शुरू हुआ है। स्वास्थ्य विभाग ने ओपीडी को सामान्य रूप से कार्य करने के लिए कहा। स्वास्थ्य मंत्री के सुधाकर ने राज्य में कोविड की स्थिति का जायजा लेने के लिए कोविड कार्यबल के साथ एक बैठक की।
- आंध्र प्रदेश: राज्य में अब तक किए गए कोविड परीक्षणों की कुल संख्या 1.06 करोड़ के आंकड़े को पार कर गई है, जो प्रति दस लाख जनसंख्या पर किए गए परीक्षणों को लगभग दो लाख तक ले गई है। राज्य के सभी जिलों ने 100 से कम नए संक्रमणों की जानकारी दी, जिसमें चित्तूर में सबसे अधिक 95 और कृष्णा में 86 नये संक्रमण हुए। विजयनगरम में सबसे कम सात मामले सामने आए जबकि कडप्पा में 13 मामले सामने आए। राज्य में गुरुवार और शुक्रवार को कोविड -19 से केवल दो मौत हुई थी, जो कि महामारी को चरम पर देखे जाने के लगभग छह महीने बाद एक दिन में सबसे कम संख्या है। राज्य में कोविड -19 के अब तक कुल मामलों की संख्या 8,74,515 हैं। राज्य में 8,62,230 लोग संक्रमण मुक्त हुए है और 7,049 मौतें दर्ज की गई हैं। सक्रिय मामले 5,236 है।
- तेलंगाना: तेलंगाना में पिछले 24 घंटों में 643 नए मामले सामने आए, 805 मरीज ठीक हुए और 2 मौतें हुईं। राज्य में कुल मामले 2,75,904, सक्रिय मामलो की संख्या 7,497, मौंते 1482, ठीक होने वालों की संख्या 2,66,925 है। राज्य में संक्रमण मुक्त होने की दर 96.74 प्रतिशत है।
तथ्यों की जांच